मुंबई के मैच बेंगलूर में करा सकता है बीसीसीआई  
मुंबई पुलिस के कड़े रवैये से नाराज बीसीसीआई ने वानखेड़े स्टेडियम में होने वाले अगले दो आईपीएल प्ले ऑफ मैच बेंगलूर में कराने की धमकी दी है।
मुंबई पुलिस के कड़े रवैये से नाराज भारतीय क्रिकेट बोर्ड ने वानखेड़े स्टेडियम में होने वाले अगले दो आईपीएल प्ले ऑफ मैच बेंगलूर में कराने की धमकी दी है। बोर्ड अधिकारी इसलिए नाराज हैं क्योंकि पुलिस आईपीएल मैचों के दौरान उन्हें भी बिना पुलिस पास के अंदर नहीं घुसने दे रही है।  बीसीसीआई सूत्रों के अनुसार, बोर्ड अधिकारी इसलिए नाराज हैं क्योंकि मुंबई पुलिस उन्हें अपने कार्यालय में घुसने के लिए पुलिस पास रखने के लिए बोल रही है। उन्होंने कहा, मुंबई क्रिकेट संघ को पुलिस के साथ इस मसले से निबटने के लिए तीन दिन का समय दिया गया है नहीं तो दो सेमीफाइनल मैच (24 और 25 मई) को बेंगलूर में आयोजित किया जाएगा। बोर्ड सचिव एन श्रीनिवासन, सीएओ प्रो. रत्नाकर शेट्टी और आईपीएल सीईओ सुंदर रमन को 15 अप्रैल को वानखेड़े स्टेडियम में मुंबई इंडियन्स और कोच्चि टस्कर्स केरल के बीच होने वाले मैच के दिन वीनू मांकड़ गेट के बाहर ही रोक दिया गया था। यह मसला आज बोर्ड की कार्यकारी समिति की बैठक में उठा।